CELEX: C2007/082/05
Language: fi
Date: 2007-04-14 00:00:00
Title: Asia C-345/04: Yhteisöjen tuomioistuimen tuomio (kolmas jaosto) 15.2.2007 (Bundesfinanzhofin (Saksa) esittämä ennakkoratkaisupyyntö) — Centro Equestre da Lezíria Grande Lda v. Bundesamt für Finanzen (Palvelujen tarjoamisen vapaus — Verolainsäädäntö — Yhtiövero — Ratsastusnäytökset ja -oppitunnit, joita järjestää jäsenvaltiossa toiseen jäsenvaltioon sijoittautunut yhtiö — Elinkeinomenojen huomioon ottaminen — Edellytykset — Suora taloudellinen yhteys tuloihin, jotka on saatu valtiossa, jossa toimintaa harjoitetaan)

14.4.2007   
            
            
               FI
            
            
               Euroopan unionin virallinen lehti
            
            
               C 82/3
            
         Yhteisöjen tuomioistuimen tuomio (kolmas jaosto) 15.2.2007 (Bundesfinanzhofin (Saksa) esittämä ennakkoratkaisupyyntö) — Centro Equestre da Lezíria Grande Lda v. Bundesamt für Finanzen
   (Asia C-345/04) (1)
   
   (Palvelujen tarjoamisen vapaus - Verolainsäädäntö - Yhtiövero - Ratsastusnäytökset ja -oppitunnit, joita järjestää jäsenvaltiossa toiseen jäsenvaltioon sijoittautunut yhtiö - Elinkeinomenojen huomioon ottaminen - Edellytykset - Suora taloudellinen yhteys tuloihin, jotka on saatu valtiossa, jossa toimintaa harjoitetaan)
   (2007/C 82/05)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: Centro Equestre da Lezíria Grande Lda
   
      Vastaaja: Bundesamt für Finanzen
   Oikeudenkäynnin kohde
   Ennakkoratkaisupyyntö — Bundesfinanzhof — Ulkomailla asuvien tuloverotusta koskevan kansallisen lainsäädännön, jossa säädetään veron palauttamisesta, kun elinkeinomenot, jotka ovat suorassa taloudellisessa yhteydessä tuloihin, ovat enemmän kuin puolet näiden tulojen määrästä, yhteensoveltuvuus EY:n perustamissopimuksen 59 artiklan (josta on muutettuna tullut EY 49 artikla) kanssa
   Tuomiolauselma
   Pääasiassa kyseessä olevan kaltainen kansallinen lainsäädäntö ei ole ristiriidassa EY:n perustamissopimuksen 59 artiklan (josta on muutettuna tullut EY 49 artikla) kanssa siltä osin kuin sen mukaan yhteisöveron, joka on pidätetty lähdeverona rajoitetusti verovelvollisen saamista tuloista, palauttamisen edellytyksenä on se, että elinkeinomenot, joiden huomioon ottamista kyseinen verovelvollinen tässä tarkoituksessa vaatii, ovat suorassa taloudellisessa yhteydessä kyseessä olevan valtion alueella harjoitetun toiminnan yhteydessä saatuihin tuloihin, kunhan tällaisina menoina pidetään kaikkia menoja, jotka liittyvät erottamattomasti tähän toimintaan, riippumatta siitä, missä tai milloin nämä menot syntyivät. Tällainen kansallinen lainsäädäntö on sitä vastoin ristiriidassa mainitun artiklan kanssa siltä osin kuin sen mukaan edellytyksenä sille, että mainittu vero palautetaan verovelvolliselle, on se, että nämä samat elinkeinomenot ovat enemmän kuin puolet mainittujen tulojen määrästä.
   
      (1)  EUVL C 273, 6.11.2004.